**(NÁVRH KÚPNEJ ZMLUVY)**

na dodanie „**TECHNIKA A KONTAJNERY PRE KOMPOSTÁREŇ BIOLOGICKY ROZLOŽITEĽNÝCH ODPADOV BÁNOVCE NAD BEBRAVOU**
– časť č. - ............................................. “ *[[1]](#footnote-1)*

**Číslo predávajúceho:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Číslo kupujúceho:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

uzatvorená podľa § 409 a nasl. zákona č. 513/1991 Zb. Obchodného zákonníka v znení neskorších predpisov a § 3 ods. 2 zákona č. 25/2006 Z. z. a o verejnom obstarávaní a o zmene a doplnení niektorých zákonov v znení zákona neskorších predpisov  medzi týmito zmluvnými stranami:

**ČLÁNOK I.**

**ZMLUVNÉ STRANY**

**IDENTIFIKAČNÉ ÚDAJE**

**PREDÁVAJÚCI: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Sídlo:

Štatutárny orgán: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

IČO: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

DIČ: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

IČ DPH: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Bankové spojenie: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo účtu: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Právna forma: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Osoba oprávnená konať v mene predávajúceho:

[ďalej len „PREDÁVAJÚCI“]

**KUPUJÚCI:** Mesto Bánovce nad Bebravou

Sídlo: Námestie Ľudovíta Štúra 1/1, 957 80

Štatutárny orgán: Ing. Róbert Gašparík, Primátor mesta

IČO: 00 310 182

Osoba oprávnená konať v mene kupujúceho: Ing. Róbert Gašparík

(ďalej len „KUPUJÚCI“)

Kupujúci a Predávajúci spoločne ďalej aj ako „zmluvné strany“ a každý z nich ďalej aj ako „zmluvná strana“)

**ČLÁNOK II.**

**VÝCHODISKOVÉ PODKLADY**

* 1. Kupujúci na obstaranie predmetu tejto zmluvy použil postup verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, v ktorom sa úspešným uchádzačom stal Predávajúci.
	2. Táto zmluva sa uzatvára v súvislosti s realizáciou projektu „Kompostáreň biologicky rozložiteľných odpadov Bánovce nad Bebravou ” 310011BCR9, ktorý je spolufinancovaný rámci výzvy číslo 56 z operačného programu kvalita životného prostredia - OPKZP-PO1-SC111-2019-56

**ČLÁNOK III.**

**PREDMET ZMLUVY**

3.1 Predávajúci sa touto zmluvou zaväzuje dodať kupujúcemu tovar- **TECHNIKA A KONTAJNERY PRE KOMPOSTÁREŇ BIOLOGICKY ROZLOŽITEĽNÝCH ODPADOV BÁNOVCE NAD BEBRAVOU** – časť č. ................................... **[[2]](#footnote-2)**

*Časť 1 – Traktor veľký*

*Časť 2 – Kontajnery*

 (ďalej len „predmet kúpy“), v rozsahu, vyhotovení, technickej špecifikácii a parametroch, v súlade so súťažnými podkladmi a ponukou predávajúceho do verejnej súťaže a záväzok kupujúceho zaplatiť kúpnu cenu za riadne dodaný predmet kúpy. Technická špecifikácia a parametre predmetu kúpy tvoria prílohu č.1 neoddeliteľnú súčasť tejto zmluvy.

3.2 Predmet kúpy predávajúci dodá a kupujúci prevezme naraz na základe preberacieho – odovzdávacieho protokolu, ktorý podpíše za kupujúceho \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ a za predávajúceho \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Predávajúci odovzdá a kupujúci od predávajúceho prevezme predmet kúpy za priamej účasti predávajúceho v mieste určenom v ČLÁNOK V. tejto zmluvy a to tak, aby bol predmet kúpy podľa bodu 3.1 dodaný najneskôr v deň, uvedený v ČLÁNOK V.

3.3 Predávajúci sa zaväzuje dodať predmet zmluvy nepoškodený a bez závad.

3.4 Predmet zmluvy splní predávajúci vo vlastnom mene a na vlastnú zodpovednosť.

3.5 **Predávajúci je povinný** dodať predmet zmluvy uvedený v ČLÁNOK III. tejto zmluvy za podmienok uvedených v tejto zmluve, na svoje náklady a svoje nebezpečenstvo. Činnosť musí byť vykonaná tak, aby boli riadne a včas plnené všetky povinnosti vyplývajúce z výzvy projektu s názvom: „*Kompostáreň biologicky rozložiteľných odpadov Bánovce nad Bebravou*“. Predávajúci vyhlasuje, že bol s týmito dokumentmi dôkladne oboznámený a zaväzuje sa pri plnení tejto zmluvy ho plne dodržiavať. **Predávajúci je povinný rešpektovať pokyny kupujúceho a poskytovateľa finančného príspevku.**

**ČLÁNOK IV.**

**CENA**

* 1. Cena za predmet zmluvy v rozsahu článku III. tejto zmluvy je stanovená dohodou zmluvných strán v súlade so zákonom č. 18/1996 Z. z. o cenách a jeho vykonávacej vyhlášky v znení neskorších predpisov.

|  |  |
| --- | --- |
| Cena celkom bez DPH |  |
| Sadzba v % a výška DPH |  |  |
| Cena celkom vrátane DPH |  |

Slovom :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V cene za predmet zmluvy sú obsiahnuté všetky náklady súvisiace s jej plnením.

* 1. Cena za dodávku predmetu kúpy je stanovená v súlade s ponukou predávajúceho vo verejnom obstarávaní. Táto je kalkulovaná vrátane DPH. V cene je zahrnuté zaškolenie obsluhy v sídle kupujúceho a ostatné náklady súvisiace s dodaním  predmetu kúpy vrátane prihlásenia na dopravnom inšpektoráte s pridelením EČV a dodania písomnej dokumentácie patriacej k predmetu kúpy (preberací - odovzdávajúci protokol, osvedčenie o evidencii vozidla, technické osvedčenie ostatných technických jednotiek, záznam zaškolenia obsluhy, servisná knižka, návod na obsluhu a údržbu, katalóg náhradných dielov). Písomná dokumentácia bude vyhotovená v jazyku slovenskom. Na tento účel sa za dostatočný považuje aj dokument vyhotovený v jazyku českom.
	2. Prijaté jednotkové ceny sú záväzné, stanovené v súlade s ponukou predávajúceho a pevné počas trvania zmluvy.
	3. Kupujúci zaplatí predávajúcemu len za skutočne dodaný predmet kúpy.

**ČLÁNOK V.**

**DODACIE PODMIENKY**

5.1. Predmet kúpnej zmluvy sa zaväzuje predávajúci dodať kupujúcemu najneskôr do 6 mesiacov odo dňa nadobudnutia účinnosti predmetnej kúpnej zmluvy v zmysle § 47a ods. 1 zákona č. 40/1964 Zb. Občianskeho zákonníka v znení neskorších predpisov vo väzbe k ustanoveniu § 45 zákona o verejnom obstarávaní. Miestom dodania je sídlo kupujúceho.

5.2. Odovzdanie bude vykonané povereným zástupcom predávajúceho a prevzatie zástupcom kupujúceho v mieste dodania.

5.3. Predmet zmluvy uvedený v Článku. III. tejto zmluvy je splnený jeho úplným prevzatím.

**ČLÁNOK VI.**

**PLATOBNÉ PODMIENKY**

* 1. Faktúra za dodanie predmetu kúpy, resp. časti predmetu kúpy bude vyhotovená na základe obidvomi stranami podpísaného preberacieho protokolu podľa ČLÁNOK III, bod 3.2 zmluvy. Preberací – odovzdávací protokol bude vyhotovený pri prevzatí predmetu kúpy, resp. časti predmetu kúpy. Na účely fakturácie sa za deň dodania považuje deň podpísania preberacieho – odovzdávacieho protokolu obidvomi zmluvnými stranami.
	2. Kupujúci sa zaväzuje uhradiť kúpnu cenu podľa ČLÁNOK IV. bez preddavku na základe faktúry, ktorú predávajúci vyhotoví a doporučene doručí do sídla kupujúceho. Splatnosť faktúry je 60 dní od doporučeného doručenia faktúry.
	3. Faktúra musí obsahovať náležitosti podľa § 71 zákona č. 222/2004 Z. z. o dani z pridanej hodnoty v platnom znení.
	4. Úhrada vykonaná prostredníctvom banky je splnená dňom, v ktorom je kúpna cena odpísaná z účtu kupujúceho v prospech účtu predávajúceho.
	5. Právo predávajúceho na vyhotovenie faktúry vznikne najskôr dňom, v ktorom bude predmet kúpy (resp. jeho časť) protokolárne odovzdaný (preberací - odovzdávací protokol).
	6. V prípade, že predávajúci nedodrží termín plnenia podľa ČLÁNOK V. má kupujúci nárok na zmluvnú pokutu vo výške 0,3% z ceny z predmetu zmluvy vrátane DPH za každý deň omeškania. V prípade vzájomných nárokov predávajúceho a kupujúceho, budú zmluvné strany postupovať podľa ustanovení § 358 a nasl. Obchodného zákonníka.
	7. Predávajúci i kupujúci majú právo na náhradu škody, ktorá im vznikne porušením, resp. zanedbaním povinností druhou zmluvnou stranou.
	8. V prípade nesplnenia povinnosti podľa Článku X. bod 10.3 a 10.4, predávajúci zaplatí zmluvnú pokutu 500,- € za každé porušenie tejto povinnosti. V prípade akejkoľvek nespôsobilosti Predávajúceho plniť si svoje zmluvné záväzky vyplývajúce z tejto zmluvy v zmysle Článku III., V. a VII. . alebo ak nastane stav, že Predávajúci nebude schopný splniť predmet zmluvy vôbec, bude táto situácia dôvodom na odstúpenie od zmluvy s tým, že Kupujúcemu vznikne právo požadovať od Predávajúceho uhradenie zmluvnej pokuty vo výške 50 % z kúpnej ceny uvedenej v Článku IV., bod 4.1. Zaplatenie zmluvnej pokuty nemá vplyv na event. náhradu škody, vzniknutej v priamej súvislosti s omeškaním Predávajúceho.
	9. V prípade, že sa kupujúci omešká s úhradou kúpnej ceny má predávajúci nárok na zmluvnú pokutu vo výške 0,3% z kúpnej ceny vrátane DPH za každý deň omeškania.

**ČLÁNOK VII.**

**AKOSŤ DODÁVKY**

* 1. Predávajúci je povinný dodať predmet kúpy podľa ČLÁNOK III. s parametrami a v kvalite podľa súťažných podkladov a v zmysle prílohy č. 1 tejto zmluvy.
	2. Prípade ak predávajúci nie je schopný dodať predmet zmluvy v požadovanej kvalite a presnom technickom prevedení definovanom v súťažných podmienkach – opisu predmetu obstrávania, bude táto situácia dôvodom na odstúpenie Kupujúceho od kúpnej zmluvy s tým, že Kupujúcemu vznikne právo požadovať od Predávajúceho úhradenie zmluvnej pokuty vo výške 50 % z kúpnej ceny uvedenej v Článku IV., bod 4.1. Zaplatenie zmluvnej pokuty nemá vplyv na event. náhradu škody, vzniknutej v priamej súvislosti s omeškaním Predávajúceho.

**ČLÁNOK VIII.**

**ZÁRUČNÁ DOBA A ZÁRUČNÉ PODMIENKY**

* 1. Záručná doba na predmet kúpy, resp. časť predmetu kúpy je 24 mesiacov. Záručná doba začína plynúť momentom protokolárneho prevzatia časti predmetu kúpy, resp. časti predmetu kúpy podľa ČLÁNOK III tejto zmluvy.
	2. Počas záručnej doby je kupujúci povinný podať predávajúcemu správu o vadách (reklamácia) bez zbytočného odkladu po tom, čo vadu zistil. Tento úkon sa považuje za splnený telefonickým a písomným nahlásením do 24 hodín od zistenia vady kupujúcim, a to doručením v uvedenej lehote predávajúcemu osobne alebo poštou alebo faxom na č. \_\_\_\_\_\_\_\_\_\_\_ alebo e-mailom na adresu \_\_\_\_\_\_\_\_\_\_\_\_\_\_\_\_ a zároveň telefonickým nahlásením vady na tel č.\_\_\_\_\_\_\_\_\_\_\_\_\_\_ s uvedením podrobného popisu zistenej vady, miesta, kde sa predmet kúpy nachádza a čo žiada kupujúci.
	3. Predávajúci je povinný začať konať vo veci odstránenia nahlásených vád kupujúcim bezodkladne po ich písomnom a telefonickom nahlásení. Predávajúci je povinný zrealizovať servisný zásah a to najneskôr do 24 hodín od telefonického alebo písomného nahlásenia vady kupujúcim, ak sa zmluvné strany s prihliadnutím na povahu vady nedohodnú inak.
	4. Uznanie/neuznanie reklamovanej vady je predávajúci povinný písomne potvrdiť a následne postupovať analogicky v zmysle Zákona o ochrane spotrebiteľa č. 250/2007 Z.z. Doručenie osobne alebo poštou do sídla kupujúceho alebo faxom na č: \_\_\_\_\_\_\_\_\_\_\_\_\_\_\_\_\_\_\_\_\_\_alebo e- mailom na adresu \_\_\_\_\_\_\_\_\_\_\_\_\_\_\_\_
	5. Po zistení vady má kupujúci právo, aby  bola bezplatne, včas a riadne odstránená počas celej záručnej doby. Predávajúci je povinný zabezpečiť servisný zásah do 24 hodín od nahlásenia poruchy. V prípade, že porucha nebude odstránená v lehote 7 dní od servisného zásahu, predávajúci poskytne počas doby odstraňovania vady náhradné vozidlo/stroj, typovo a parametricky spĺňajúce úroveň predmetu kúpy.
	6. Záručná doba sa predlžuje o dobu, počas ktorej sú v rámci záručnej opravy odstraňované vady, za ktoré zodpovedá predávajúci a kupujúci nemôže predmet kúpy riadne používať.
	7. Predávajúci sa zaväzuje, že zabezpečí Kupujúcemu servis na celý predmet zákazky do 24 hodín od nahlásenia poruchy.
	8. Predávajúci sa zaväzuje, že zabezpečí Kupujúcemu nepretržitú servisnú a poradenskú pohotovosť 24 hodín denne a 7 dní v týždni na celý predmet zákazky.

**ČLÁNOK IX.**

**REKLAMÁCIE**

* 1. Každú reklamáciu uplatní kupujúci u predávajúceho v súlade so všeobecne záväznými právnymi predpismi na základe ustanovení záručných a reklamačných podmienok predávajúceho. Týmto nie sú dotknuté ustanovenia ČLÁNOK VIII.

**ČLÁNOK X.**

**OSOBITNÉ USTANOVENIA**

* 1. Predmet plnenia podľa tejto zmluvy je považovaný za splnený odovzdaním predmetu kúpy kupujúcemu v dohodnutom mieste, kvalitne a čase v súlade s touto zmluvou a súťažnými podkladmi a podpísaním preberacieho – odovzdávacieho protokolu obomi zmluvnými stranami.
	2. Nebezpečenstvo škody na veci a vlastnícke právo k predmete zmluvy prechádza na kupujúceho dňom podpísania preberacieho – odovzdávacieho protokolu zmluvnými stranami.
	3. Predávajúci je povinný uviesť údaje o všetkých známych subdodávateľoch ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia, spolu s vecným a percentuálnym podielom plnenia, a uvedené údaje doplniť do Prílohy č. 3 tejto Zmluvy. Subdodávatelia uvedení v Zozname subdodávateľov musia spĺňať podmienky podľa § 32 ods. 1 písm. e) zákona č. 343/2015 Z. z. o verejnom obstarávaní a o zmene a oplnení niektorých zákonov v znení neskorších predpisov (ďalej len Zákon o VO). Doklady preukazujúce splnenie § 32 ods. 1 písm. e) Zákona o VO subdodávateľmi Zhotoviteľ predloží ako prílohu Zoznamu subdodávateľov.
	4. Predávajúci je zároveň povinný do piatich pracovných dní odo dňa uzatvorenia zmluvy s novým subdodávateľom predložiť Objednávateľovi aktualizované znenie Prílohy č. 3 tejto Zmluvy. Zhotoviteľ zároveň predloží Objednávateľovi doklady preukazujúce splnenie podmienky podľa § 32 ods. 1 písm. e) Zákona o VO za tohto nového subdodávateľa. V prípade, že subdodávateľ nebude spĺňať podmienky podľa § 32 ods. 1 písm. e) Zákona o VO, zo strany Objednávateľa nebude takýto návrh na zmenu subdodávateľa akceptovaný.

**ČLÁNOK XI.**

**UKONČENIE ZMLUVY**

11.1. Kupujúci je oprávnený odstúpiť od tejto zmluvy, ak predávajúci koná v rozpore s touto zmluvou, prílohami, súťažnými podkladmi a právnymi predpismi a na písomnú výzvu kupujúceho toto konanie a jeho následky v určenej lehote neodstráni. Pre právnu úpravu odstúpenia od zmluvy a vzájomných nárokov zmluvných strán z neho vyplývajúcich primerane platia ustanovenia § 344 a nasl. zákona č. 513/1991 Zb. Obchodný zákonník v znení neskorších predpisov.

11.2 Zmluvný vzťah možno ukončiť:

11.2.1. Písomnou dohodou zmluvných strán z akýchkoľvek dôvodov

11.2.2. Písomným odstúpením od tejto zmluvy zo strany kupujúceho bez predchádzajúcej písomnej výzvy, v prípadoch uvedených v tejto zmluve, pričom odstúpenie je účinné dňom doručenia odstúpenia predávajúcemu.

11.3. V prípade, ak nastanú právne skutočnosti majúce za následok zmenu v právnom postavení predávajúceho (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene predávajúceho) alebo akákoľvek iná zmena majúca priamy vplyv na plnenie zmluvy zo strany predávajúceho, je predávajúci povinný oznámiť tieto skutočnosti kupujúcemu najneskôr do 10 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú kupujúcemu v dôsledku porušenia tejto povinnosti a kupujúci má právo odstúpiť od zmluvy z dôvodu podstatného porušenia povinnosti. Za akúkoľvek inú zmenu sa považuje aj zmena bankového spojenia predávajúceho, pričom k tejto informácii predloží aj potvrdenie príslušnej banky.

**ČLÁNOK XII**

**DORUČOVANIE**

12.1. Na účely tejto zmluvy sa za deň doručenia poštou považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej dobe na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou iného podobného významu, za deň doručenia sa považuje deň vrátenia zásielky odosielateľovi.

**ČLÁNOK XIII.**

**ZÁVEREČNÉ USTANOVENIA**

13.1. Ostatné právne vzťahy, ktoré táto zmluva neupravuje, riadia sa príslušnými ustanoveniami Obchodného zákonníka a ostatných všeobecne záväzných právnych predpisov.

13.2. Túto zmluvu je možné meniť len písomnými dodatkami podpísanými oboma zmluvnými stranami. Dodatok k zmluve musí byť podpísaný oprávnenými zástupcami zmluvných strán, pričom podpisy musia byť na tej istej listine, v opačnom prípade sa má za to, že k uzatvoreniu dodatku k zmluve nedošlo.

13.3. Táto zmluva je vyhotovená v štyroch origináloch, z toho po dva pre každú zmluvnú stranu.

13.4. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v súlade s ustanovením § 47a ods. 1 zákona č. 40/1964 Z.z. Občianskeho zákonníka.

13.5. Predávajúci je povinný strpieť výkon kontroly a poskytnúť súčinnosť pri výkone kontroly orgánu oprávnenému vykonávať kontrolu podľa zákona č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov počas platnosti a účinnosti Zmluvy o poskytnutí NFP prostredníctvom ktorého bude spolufinancovaný predmet zmluvy.

13.6. Zmluvné strany po dôkladnom sa oboznámení s obsahom zmluvy, vyhotovenej slobodne, vážne, bez akéhokoľvek nátlaku, ako prejav ich skutočnej vôle, ju na znak svojho súhlasu podpisujú.

13.7. Súčasťou zmluvy sú súťažné podklady a ponuka uchádzača (predávajúceho). V prípade, ak vysvetlenia súťažných podkladov menia alebo dopĺňajú ustanovenia zmluvy, v takom prípade majú pred týmito ustanoveniami zmluvy prednosť a platia vysvetlenia súťažných podkladov.

13.8. Informácie o projekte, na základe ktorého je spolufinancovaná táto zmluva: Názov projektu: *Kompostáreň biologicky rozložiteľných odpadov Bánovce nad Bebravou -* *310011BCR9.*

13.9. Neoddeliteľnou súčasťou tejto zmluvy sú:

* PRÍLOHA Č. 1 – Špecifikácia predmetu zákazky*[[3]](#footnote-3)*
* PRÍLOHA Č. 2 – Súhrnná cenová ponuka*[[4]](#footnote-4)*
* PRÍLOHA Č. 3 – Zoznam subdodávateľov

V \_\_\_\_\_\_\_\_\_\_\_\_\_\_\_\_\_\_dňa\_\_\_\_\_\_\_\_\_\_\_ V \_\_\_\_\_\_\_\_\_\_\_\_\_\_\_\_\_\_, dňa\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PREDÁVAJÚCI KUPUJÚCI

|  |  |  |  |  |  |  |  |
| --- | --- | --- | --- | --- | --- | --- | --- |
|  | Príloha zmluvy č. 3 |  |  |  |  |  |  |
|  |  | **Zoznam známych subdodávateľov** |  |
|  |  |  |  |  |  |  |  |  |
|  |  |  |  |  |  |  |  |  |
| **Por. č.** | **Identifikácia navrhnutého subdodávateľa** | **Identifikácia príslušného plnenia** | **Rozsah plnenia vyjadrený sumou** | **Dátum požiadania o schválenie** | **Dátum overenia splnenia zmluvných požiadaviek** | **Dátum schválenia navrhovaného subdodávateľa** | **Dátum ukončenia plnenia schváleného subdodávateľa**  | **Podpis a meno osoby, ktorá overila a schválila subdodávateľa** |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |  |  |  |  |  |  |  |  |

1. Do tohto bodu predávajúci uvedie číslo a názov časti predmetu zákazky, pre ktorú je kúpna zmluva predložená (v prípade ak predávajúci predkladá kúpnu zmluvu na viacero častí predmetu zákazky, musí predložiť na každú časť predmetu zákazky samostatnú kúpnu zmluvu, prílohy ku zmluve predloží predávajúci pred podpisom zmluvy). [↑](#footnote-ref-1)
2. Do tohto bodu predávajúci uvedie číslo a názov časti predmetu zákazky, pre ktorú je kúpna zmluva predložená (v prípade ak predávajúci predkladá kúpnu zmluvu na viacero častí predmetu zákazky, musí predložiť na každú časť predmetu zákazky samostatnú kúpnu zmluvu, prílohy ku zmluve predloží predávajúci pred podpisom zmluvy). [↑](#footnote-ref-2)
3. Uchádzač vyplní v Prílohe SP uvedenú Špecifikáciu predmetu zákazky pre príslušnú časť predmetu zákazky, prílohy ku zmluve predloží predávajúci pred podpisom zmluvy). [↑](#footnote-ref-3)
4. Uchádzač vyplní v Prílohe SP uvedenú Súhrnnú cenovú ponuku pre príslušnú časť predmetu zákazky, prílohy ku zmluve predloží predávajúci pred podpisom zmluvy). [↑](#footnote-ref-4)